Document ID: /fineweb-2-swissfilter-quality_10-filterrobots/filtered/01798.jsonl.gz/1639

Gugge Warm Up in Seewä
Wahrlich iigheizt hemmer am vergangene Samstig in Schwyz a üsem erschte Uftritt das Jahr in Seewä. D'Urmi-Schlegel hend üs wieder einisch iiglade zu ihne und mier hend das natürli dankend aagnoh. Nach de aafängliche organisatorische Schwierigkeite (wer vergisst scho sis Instrumänt zweimal am gliiche Abig?) simmer ufem Fäschtgländ rasch usgschwärmt um die verschiedne Bars in Beschlag z'näh. Uf die 21:45 hemmer denn üse einzig Uftritt gha, wo mier tatchräftig vo paar ehemalige Guggegspänli understützt wordä sind. D'Lüüt hend ämu Fräid gha und gloib gärä meh wellä, aber die Viertelstund Uftrittsziit isch äbe doch cheibe schnäll verbii gange. Defür hemmer de Rescht vom Abig no usgiebig gnossä und äs paar Mineral zu üs gno.
Nächst Weekend hemmer de frii, das heisst äs paari wärdid sicher oi am Schränzerball aazträffe sii, aber spielerisch simmer ersch am 16.11. wieder am Geisterball z'Sarnä aazträffe.
Vergässid übrigens üsi Schüttlerparty de nid, hie no dr Link zur Veraastaltig.